EXIM BANK หนุนบ. เชาว์ สตีล อินดัสทรี้พัฒนาโรงไฟฟ้าพลังงานแสงอาทิตย์ในญี่ปุ่น
EXIM BANK หนุนบ. เชาว์ สตีล อินดัสทรี้ พัฒนาโรงไฟฟ้าพลังงานแสงอาทิตย์ในญี่ปุ่น
18 พ.ค. 2559

นายเขมทัศน์ สายเชื้อ (กลาง) รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) ร่วมลงนามกับนายอนาวิล จิรธรรมศิริ ประธานกรรมการบริหาร บริษัท เชาว์ สตีล อินดัสทรี้ จำกัด (มหาชน) และนายสุทธิชัย สุรพัฒน์ กรรมการ บริษัท พรีเมียร์ โซลูชั่น จำกัด ซึ่งเป็นบริษัทย่อยของกลุ่มบริษัท เชาว์ สตีล อินดัสทรี้ จำกัด (มหาชน) ในสัญญาสนับสนุนทางการเงินของ EXIM BANK จำนวน 1,307 ล้านบาท ให้แก่บริษัท พรีเมียร์ โซลูชั่น จำกัด
สำหรับจัดซื้อแผงโซลาร์และอุปกรณ์ให้กับโครงการก่อสร้างโรงไฟฟ้าพลังงานแสงอาทิตย์ในญี่ปุ่นของกลุ่มบริษัท เชาว์ สตีล อินดัสทรี้ จำกัด (มหาชน) จำนวน 6 โครงการ กำลังการผลิตรวม 8.74 เมกะวัตต์ ที่ จ.ฟุกุอิ ประเทศญี่ปุ่น โดยกลุ่มบริษัท เชาว์ สตีล อินดัสทรี้ จำกัด (มหาชน) มีเป้าหมายในการขายไฟฟ้าให้แก่การไฟฟ้าของประเทศญี่ปุ่นเป็นระยะเวลา 20 ปี ณ EXIM BANK สำนักงานใหญ่